A világjárványnak mindenhol más arca van - Berlinben és Szófiában ilyen (podcast) - Szabad Pécs
Drive-through tesztelés Dublinban - Fotó: Marc O'Sullivan (ec.europa.eu)
2020-04-17 Gűth Ervin 0
Ebben a részben egy Bulgáriában és egy Németországban élő ismerősömmel beszélgettem arról, hogy hogyan élik meg a koronavírus miatt kialakult helyzetet.
A világjárványnak mindenhol más arca van – Berlinben és Szófiában ilyen
Listen to this episode from Szabad Péntek – A Szabad Pécs heti podcastja on Spotify. Ebben a részben egy Bulgáriában és egy Németországban élő ismerősömmel beszélgettem arról, hogy hogyan élik meg a koronavírus miatt kialakult helyzetet. Berlinből Christian-Zsolt Varga, míg Szófiából Majdik Péter jelentkezik.
Nyilván senki sem kérte, de az új koronavírus valami olyat is adott most az emberiségnek, ami a posztmodern világunkban már-már elképzelhetetlennek tűnt. Civilizációs referenciapontot, olyasmit, ami a popkultúrából már jó ideje kikopott. Illetve nem született új. Persze lesznek így is kulturális különbségek a befogadás, feldolgozás terén, de kíváncsi voltam, hogy jelenleg és már hosszabb ideje külföldön élő pécsiek, baranyaiak, hogyan látják a folyamatokat. Az, hogy két európai uniós tagállam mennyire eltérően reagál az az alapvető híradásokból is kiderül, de megélni más kérdés. Berlinből Christian-Zsolt Varga, míg Szófiából Majdik Péter jelentkezik.
Majdik Péter évek óta Szófiában él, de sokat utazik Bulgárián belül,
a járvány kitörése óta aggódva figyelte a híreket ezért lélekben fel volt készülve az európai intézkedésekre,
bizonytalanságot érez a helyi intézkedésekben (kell maszk-nem kell maszk, iskolabezárás stb.), ebben hasonlít a helyzet a hazaihoz, ugyanakkor a lakosság többsége ott is támogatja a kormányt,
rekordbüntetéseket szabnak ki (2500 EUR) a kijárási korlátozás ellen, de a nagy ijedtség után most már kezdenek a bolgárok “lazulni”,
sokaknak a kölcsönkutya segít, és az elején ott is voltak korona-bulik,
Christian-Zsolt Varga családja eredetileg komlói, de ő már Németországban nőtt fel, évek óta Berlinben él,
újságíróként, és mivel a barátnője olasz, így néhány nappal előbb esett le neki, hogy hamarosan súlyosra fordulnak a dolgok,
el kellett telnie néhány hétnek míg összehangolt intézkedési terv jött létre a szövetségi tartományok között,
vannak sztereotípiák, amik beigazolódtak a németekkel kapcsolatban a krízisben is,
sajnálja, hogy az Európa-szintű, államok közötti szolidaritás nem jött reflex-szerűen.
Címkék:koronavírus podcast